b'\n_START_ARTICLE_\nAlfred Wilken\n_START_PARAGRAPH_\nAlfred Wilken (16. januar 1894 i \xc3\x85rhus \xe2\x80\x93 30. november 1982 p\xc3\xa5 Frederiksberg) var en dansk skuespiller._NEWLINE_Alfred Wilken var s\xc3\xb8n af skuespiller Charles Wilken. Han var elev p\xc3\xa5 Det Ny Teater fra 1915 til 1917 og var senere tilknyttet Odense Teater 1918-1919 og Folketeatret 1922-1928. Senere var han tilknyttet Aarhus Teater et par \xc3\xa5r. Han blev i 1940 leder af Dansk Skolescene og scenens biograf, Amager Bio. Her var han frem til 1960._NEWLINE_Fra 1931 var han gift med skuespillerinden Eli Fahn\xc3\xb8e._NEWLINE_Han er begravet p\xc3\xa5 S\xc3\xb8ndermark Kirkeg\xc3\xa5rd p\xc3\xa5 Frederiksberg.'